รัฐบาลไทย-ข่าวทำเนียบรัฐบาล-จังหวัดปทุมธานี ขับเคลื่อนกองทุนพัฒนาบทบาทสตรี เดินหน้าบริหารจัดการลดมูลหนี้ของสมาชิกควบคู่การเสริมสร้างความยั่งยืนของชีวิตด้วยหลักการพึ่งพาตนเอง และขยายจำนวนสมาชิก
วันพุธที่ 7 กุมภาพันธ์ 2567
07/02/2567
จังหวัดปทุมธานี ขับเคลื่อนกองทุนพัฒนาบทบาทสตรี เดินหน้าบริหารจัดการลดมูลหนี้ของสมาชิกควบคู่การเสริมสร้างความยั่งยืนของชีวิตด้วยหลักการพึ่งพาตนเอง และขยายจํานวนสมาชิก
จ.ปทุมธานี ขับเคลื่อนกองทุนพัฒนาบทบาทสตรี เดินหน้าบริหารจัดการลดมูลหนี้ของสมาชิกควบคู่การเสริมสร้างความยั่งยืนของชีวิตด้วยหลักการพึ่งพาตนเอง และขยายจํานวนสมาชิกเพื่อให้พี่น้องสตรีปทุมธานีเข้าถึงแหล่งทุนสําหรับสร้างงาน สร้างอาชีพ สร้างรายได้ที่มั่นคง
จังหวัดปทุมธานี ขับเคลื่อนกองทุนพัฒนาบทบาทสตรี เดินหน้าบริหารจัดการลดมูลหนี้ของสมาชิกควบคู่การเสริมสร้างความยั่งยืนของชีวิตด้วยหลักการพึ่งพาตนเอง และขยายจํานวนสมาชิกเพื่อให้พี่น้องสตรีปทุมธานีเข้าถึงแหล่งทุนสําหรับสร้างงาน สร้างอาชีพ สร้างรายได้ที่มั่นคงและยั่งยืน
วันนี้ (7 ก.พ. 67) นายคมสัน ญาณวัฒนา รองผู้ว่าราชการจังหวัดปทุมธานี เปิดเผยว่า จังหวัดปทุมธานีมุ่งมั่นในการนํานโยบายของกระทรวงมหาดไทยสู่การขับเคลื่อนการเสริมสร้างคุณภาพชีวิตที่ดีของพี่น้องประชาชนในพื้นที่ โดยเฉพาะอย่างยิ่งการส่งเสริมให้ประชาชนได้เข้าถึงแหล่งทุน “กองทุนพัฒนาบทบาทสตรี” ในการประกอบอาชีพเพื่อดํารงชีวิตประจําวัน อันจะส่งผลให้เกิดการสร้างงาน สร้างอาชีพ สร้างรายได้ที่มั่นคงและยั่งยืน โดยผู้ว่าราชการจังหวัดปทุมธานีได้เห็นชอบให้มีการจัดประชุมคณะอนุกรรมการบริหารกองทุนพัฒนาบทบาทสตรีระดับจังหวัด ซึ่งมีนายประจัญ จันทร์เนตร์ พัฒนาการจังหวัดปทุมธานี นางสาวอัญชลี พึ่งพูลผล คลังจังหวัดปทุมธานี นางดุสิตา เชาวน์เลิศ พัฒนาสังคมและความมั่นคงของมนุษย์จังหวัดปทุมธานี พ.อ.อ.ทรงพล ฉายแสง ผู้อํานวยการกลุ่มงานประสานและสนับสนุนการบริหารงานพัฒนาชุมชน พร้อมคณะอนุกรรมการฯ เข้าร่วมการประชุมฯ ณ ห้องประชุมราชสีห์บัวหลวง ศาลากลางจังหวัดปทุมธานี
นายคมสัน ญาณวัฒนา รองผู้ว่าราชการจังหวัดปทุมธานี กล่าวว่า ในส่วนของผลการบริหารจัดการหนี้ค้างชําระกองทุนพัฒนาบทบาทสตรีจังหวัดปทุมธานี จากข้อมูล ณ วันที่ 2 กุมภาพันธ์ 2567 มีลูกหนี้เกินกําหนดชําระ รวมเป็นเงินทั้งสิ้น 7,488,940.91 ซึ่งคณะอนุกรรมการฯ ได้มีการดําเนินคดีตามกฎหมายกับลูกหนี้กองทุนพัฒนาบทบาทสตรีแล้ว จํานวน 6 โครงการ และอยู่ระหว่างดําเนินคดีอีกจํานวน 47 โครงการ สําหรับการขับเคลื่อนงานกองทุนพัฒนาบทบาทสตรีในปี 2567 จังหวัดปทุมธานีได้กําหนดเป้าหมายการเพิ่มจํานวนสมาชิกกองทุนพัฒนาบทบาทสตรี ทั้งประเภทบุคคลธรรมดา และประเภทองค์กรสตรี พร้อมแจ้งผลการดําเนินงานในปี 2567 ในเรื่องผลการอนุมัติโครงการขอรับการสนับสนุน ประเภทเงินทุนหมุนเวียน และประเภทเงินอุดหนุน นอกจากนี้ ที่ประชุมยังได้ร่วมกันอนุมัติโครงการที่เข้าร่วมมาตรการยกเลิกสัญญาค้ําประกันเงินกู้รายบุคคล และการปลดหนี้รายบุคคล จํานวน 3 โครงการ อนุมัติโครงการที่เข้าร่วมมาตรการหลักเกณฑ์ วิธีการ และเงื่อนไขการพิจารณาลดหรืองดเบี้ยปรับ/ดอกเบี้ยผิดนัด พ.ศ. 2565 จํานวน 1 โครงการ อนุมัติโครงการประเภทเงินทุนหมุนเวียน จํานวน 9 โครงการ รวมเป็นเงิน 1,367,673 บาท และอนุมัติโครงการประเภทเงินอุดหนุนจํานวน 7 โครงการ รวมเป็นเงิน 277,300 บาท
นายคมสัน ญาณวัฒนา รองผู้ว่าราชการจังหวัดปทุมธานี กล่าวเพิ่มเติมว่า ความสําเร็จของกองทุนพัฒนาบทบาทสตรี คือ การได้ช่วยเหลือพี่น้องสตรีในการนําเงินจากกองทุนไปพัฒนาอาชีพ ทั้งการต่อยอดทางธุรกิจ และทางรายได้ ด้วยการพัฒนาผลิตภัณฑ์และช่องทางการตลาด เสริมสร้างความมั่นคงในอาชีพ พร้อมทั้งขับเคลื่อนการดําเนินงานกองทุนพัฒนาบทบาทสตรีให้มีภาวะผู้นํา พัฒนาองค์ความรู้ และเสริมสร้างความเข้มแข็งด้านสังคมให้แก่สตรีและองค์กร โดยคณะอนุกรรมการฯ ยังได้ร่วมกับทีมผู้นํากองทุนพัฒนาบทบาทสตรี หนุนเสริมเพิ่มความสุขที่ยั่งยืนให้กับสมาชิกกองทุนฯ ได้รู้จักการพึ่งพาตนเอง เริ่มจากการทําให้ที่บ้านสมาชิกเป็นแหล่งอาหาร ลดรายจ่าย โดยน้อมนําหลักปรัชญาของเศรษฐกิจพอเพียง "ปลูกผักสวนครัวปลอดสารพิษ" ไว้รับประทานเองภายในบ้าน ช่วยให้มีสารอาหารครบถ้วนทั้ง 5 หมู่ เป็นผลดีต่อสุขภาพ ตลอดจนจะต้องขยายสิ่งที่ดีไปสู่เพื่อนบ้านและคนในชุมชน รวมไปถึงการสร้างสิ่งที่ดีของการมีส่วนร่วมของคนในครอบครัวและชุมชนได้มาร่วมกันทํากิจกรรมที่ดี ช่วยกันรดน้ําปลูกผักสวนครัว นอกจากนี้ครัวเรือนจะมีความสุขได้เราจะต้องมีการบริหารจัดการขยะที่ดีด้วยการจัดทํา "ถังขยะเปียกลดโลกร้อน" สามารถนําเศษอาหารเหลือทิ้งมาทําเป็นปุ๋ย เป็นอาหารสัตว์ หรือเปลี่ยนเป็นรายได้ นอกจากนี้ยังทําให้บ้านเมืองสะอาด สวยงาม ทําให้คนในชุมชนมีสุขภาพที่ดีก็จะมีความสุขอย่างยั่งยืน
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood